Kontanthjælpsydelser (kvt.) 4. kvt. 2018

I december var der 129.000 modtagere af kontanthjælpsydelser i alt. Det er et fald på 1.000 modtagere, svarende til 0,8 pct., i forhold til måneden før. I løbet af de seneste tre år har tendensen været faldende med et gennemsnitligt fald på knap 1.200 modtagere pr. måned. De tal, som omtales i artiklen, er korrigeret for normale sæsonudsving.

Nye tabeller med sæsonkorrigerede tal

Fra og med denne offentliggørelse findes der to nye tabeller i statistikbanken med sæsonkorrigerede tal. Tabellerne indeholder tidsserier fra januar 2007 og frem, og kan fordeles efter ydelse, visitation, køn og alder. De nye tabeller vil fremover blive opdateret samtidig med de øvrige statistikbanktabeller vedr. kontanthjælpsydelser, og findes på www.statistikbanken.dk/KYS01 og www.statistikbanken.dk/KYS02.

Væsentligt færre får integrationsydelse

Der var 15.300 modtagere af integrationsydelse i december, svarende til et månedligt fald på 400 eller 2,6 pct. Antallet af kontanthjælpsmodtagere faldt ligeledes med 400, svarende til 0,6 pct., så der i december var 72.900 modtagere af ydelsen. Antallet af modtagere af uddannelseshjælp var uændret, mens der var mindre ændringer af løntilskud, forrevalidering og revalideringsydelse.

Væsentligt færre jobparate

Fra november til december faldt antallet af jobparate ydelsesmodtagere med 700, svarende til 2,5 pct., til 29.700. I løbet af det seneste år er antallet af jobparate ydelsesmodtagere faldet med 7.200, svarende til et fald på 19,7 pct. Jobparate er her opgjort inklusive de åbenlyst uddannelsesparate. Begge grupper er vurderet til at kunne påtage sig et arbejde eller begynde på en uddannelse med det samme og er samtidig de ydelsesmodtagere, som indgår i den registerbaserede ledighedsstatistik.

Størst fald for de 40-64-årige

Der var 53.700 40-64-årige modtagere af kontanthjælpsydelser i december, svarende til et fald på 1,0 pct. i forhold til måneden før. I samme periode faldt antallet af 25-39-årige med 0,8 pct. til 48.400, og antallet af 16-24-årige faldt med 0,5 pct. til 26.900.

Kontanthjælpsydelser efter ydelse, visitation, køn og alder, sæsonkorrigeret 2017 2018 Ændring Dec. Okt. Nov. Dec. Nov. 2018

- dec 2018. Dec. 2017

- dec. 2018 1.000 personer pct. Kontanthjælpsydelser i alt 143,4 130,9 130,0 129,0 -0,8 -10,1 Ydelsestype Kontanthjælp 79,7 73,8 73,3 72,9 -0,6 -8,5 Uddannelseshjælp 37,8 36,7 36,5 36,5 0,0 -3,4 Integrationsydelse mv. 20,5 15,9 15,7 15,3 -2,6 -25,6 Løntilskud 0,5 0,3 0,3 0,3 -5,7 -43,7 Forrevalidering 0,7 0,5 0,5 0,5 -2,1 -23,0 Revalideringsydelse 4,7 4,0 3,9 3,9 -0,8 -17,4 Visitationskategori Jobparat1 36,9 31,1 30,4 29,7 -2,5 -19,7 Aktivitetsparat2 106,5 99,8 99,6 99,3 -0,3 -6,7 Køn Mænd 73,3 66,5 66,0 65,4 -0,8 -10,7 Kvinder 70,2 64,5 64,0 63,6 -0,7 -9,4 Alder 16-24 år 29,5 27,2 27,0 26,9 -0,5 -8,7 25-39 år 54,2 49,1 48,8 48,4 -0,8 -10,7 40-64 år 59,7 54,7 54,2 53,7 -1,0 -10,1